
Obecné zastupiteľstvo Obce Janíky v súlade s § 4 ods. 5 písm. a), bod 3 (ods. 3 písm. i)  a § 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov vydáva toto

          Všeobecne záväzné nariadenie č. 1/2023 o pravidlách času      
          predaja v obchode a času prevádzky služieb na území
                                            obce Janíky 

                                                   


                                                    Článok I.
                                    ÚVODNÉ USTANOVENIA

1. Toto Všeobecne záväzné nariadenie (ďalej len ako „VZN“) upravuje podrobnosti o pravidlách určovania času predaja v obchode a času prevádzky služieb v prevádzkarňach pre fyzické osoby – podnikateľov a právnické osoby, ktoré vykonávajú podnikateľskú činnosť na území obce Janíky, povinnosti prevádzkovateľov obchodov a služieb v prevádzkarňach, kontrolu a sankcie za porušenie tohto nariadenia.
2. Pri určovaní pravidiel času predaja v obchode a času prevádzky služieb v obci Janíky sa vychádza z prevádzkovej doby tak, aby boli uspokojené potreby občanov obce a primerané požiadavky podnikateľov.
3. Toto nariadenie sa nevzťahuje na ambulantný predaj, predaj tovaru a poskytovanie služieb na príležitostných trhoch.
4. Týmto VZN nie sú dotknuté práva a povinnosti právnických a fyzických osôb, ktoré im ukladá zákon č. 455/1991 Zb. o živnostenskom podnikaní (živnostenský zákon) v znení neskorších zmien a doplnkov, zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších zmien a doplnkov, zákon č. 250/2007 Z.z. o ochrane spotrebiteľa a 
v znení neskorších predpisov a zákon č. 372/1990 Zb. o priestupkoch v znení neskorších predpisov a ostatné platné právne predpisy.

                                                    Článok II.
                                        ZÁKLADNÉ POJMY

1. Pre účely tohto nariadenia sa rozumie:
a) Prevádzkareň - nebytový priestor, predajné zariadenie, prípadne pozemok na ktorý bolo stavebným úradom vydané právoplatné rozhodnutie o účele užívania na obchod a služby, prípadne na predaj konkrétne určeného sortimentu tovaru alebo konkrétny druh služieb podľa osobitného predpisu.
b) Podnikateľ – osoba zapísaná v obchodnom registri, osoba, ktorá podniká na základe živnostenského oprávnenia, osoba, ktorá podniká na základe iného ako živnostenského oprávnenia podľa osobitných predpisov, fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu.
c) Prevádzkovateľ - podnikateľ poskytujúci predaj v obchode alebo prevádzkujúci službu.
d) Prevádzková doba - časovo ohraničená časť dňa, počas ktorej sa vykonáva predaj tovaru alebo sú poskytované služby konečným spotrebiteľom.
e) Verejné kultúrne podujatie - podujatie organizované v prevádzke prevádzkovateľa  pre neurčitý počet osôb za účelom ich účasti na koncerte, hudobnej a tanečnej produkcii, tanečnej zábave a iných akciách v oblasti spoločenskej zábavy, ktorého podmienky konania a organizovania určuje osobitný predpis.
f) Nočný pokoj - ide o časový úsek vyhradený pre zabezpečenie zdravého a nerušeného nočného pokoja a odpočinku obyvateľov obce od 22.00 hod. večer do 6.00 hod. ráno.
g) Hluk - každý rušivý, obťažujúci, nepríjemný, nežiaduci, neprimeraný alebo škodlivý zvuk.
h) Rušenie nočného pokoja hlukom sa pre účely tohto VZN považuje porušenie
povinnosti limitov stanovených osobitným predpisom.
i) Spoločenské podujatie, uzavretá spoločnosť - skupina osôb, ktorá sa oprávnene zdržuje v prevádzke na základe pozvania, povolenia alebo so súhlasom oprávnenej osoby (podnikateľ, prevádzkovateľ, poverená osoba), pričom nejde o verejne prístupnú akciu (svadba, promócia, ples, zábava, kar, oslava, posedenia pri iných rôznych príležitostiach).


                                                    Článok III.
               PRAVIDLÁ ČASU PREDAJA V OBCHODE A ČASU           
                                   PREVÁDZKY SLUŽIEB

1. Všeobecná prevádzková doba sa určuje v čase od 06.00 hod. ráno do 22.00 hod. večer.
2. Všeobecná prevádzková doba je stanovená pre celé územie obce Janíky . Všeobecná prevádzková doba sa uplatní vo všetkých prípadoch, kedy týmto VZN nie je určený osobitný čas predaja v obchode a čas prevádzky služieb pre niektoré typy prevádzok.
3. Pre niektoré typy prevádzkarní na území obce sú stanovené osobitné prípady
prevádzkovej doby a to nasledovne:
a) maloobchod v predajni v čase od 05.00 hod. ráno do 22.00 hod. večer,
b) prevádzková doba v prevádzkach, ktorých predmetom činnosti je pohostinská
činnosť, rýchle občerstvenie v spojení s predajom na priamu konzumáciu,
prevádzkarne, ktoré majú zriadené sezónne vonkajšie priestory sa určuje nasledovne: pondelok – štvrtok  od 10.00 hod. do 22.00 hod. večer,
                    piatok-sobota-nedeľa : od 10,00 hod. do 24,00 hod.
c) v prevádzkach v ktorých sa koná podujatie charakteru uzavretej spoločnosti
(svadobné hostiny, životné výročia, firemné oslavy a podobne) je prevádzková doba neobmedzená,
d) v prevádzkach organizujúcich akcie na prelome dňa 31.12. príslušného kalendárneho roka na 1.1. nasledujúceho kalendárneho roka je prevádzková doba neobmedzená,
e) toto VZN sa nevzťahuje na určenie prevádzkovej doby pre verejné kultúrne podujatia usporiadané právnickými alebo fyzickými osobami v zmysle § 1 zákona č.96/1991 Zb. o verejných kultúrnych podujatiach.
 
                                                   Článok IV.
                               POVINNOSTI PREVÁDZKOVATEĽA

1. Prevádzkovateľ je povinný:
a) zabezpečiť, aby pri činnosti prevádzkarne bola dodržaná prevádzková doba podľa tohto nariadenia,
b) prevádzkovateľ v prevádzkarni otvorenej v súlade s ustanoveniami tohto nariadenia je povinný po 22.00 hod. zabezpečiť dodržiavanie nočného pokoja a verejného poriadku tak, aby činnosťou prevádzkarne nebolo rušené blízke okolie a hluk neprekročil najvyššie prípustné hodnoty pre vonkajšie priestory podľa osobitného predpisu,
c) umožniť vstup kontrolnému orgánu do prevádzkarne za účelom vykonania kontroly  dodržiavania prevádzkovej doby danej prevádzkarne.

                                                Článok V.
                                 OZNAMOVACIA POVINNOSŤ

1. Prevádzkovateľ je povinný písomne ohlásiť Obecnému úradu v Janíkoch prevádzkový čas alebo zmenu prevádzkového času (príloha č. 1 tohto nariadenia) v súlade s ustanoveniami tohto nariadenia najneskôr päť dní pred začatím činnosti prevádzkarne, resp. uvažovanej zmene prevádzkového času. Obecný úrad v Janíkoch  toto ohlásenie písomne potvrdí.
2. Prevádzkovateľ pohostinského zariadenia môže jednorazovo predĺžiť prevádzkový čas z dôvodu konania mimoriadneho a neverejného podujatia pre uzavretú spoločnosť do 6.00 hod. ráno s povinnosťou doručenia písomného ohlásenia o jednorazovom predĺžení prevádzkového času najneskôr jeden deň pred konaním takéhoto podujatia.
Prevádzkovateľ je povinný v ohlásení jednoznačne a pravdivo určiť dôvod
jednorazového predĺženia prevádzkovej doby, ktorý nemôže byť zameniteľný 
s iným.
3. Dočasné uzavretie prevádzkarne je prevádzkovateľ povinný ohlásiť Obecnému úradu v Janíkoch  minimálne 24 hodín vopred, ak je prevádzkareň uzavretá dlhšie ako jeden deň./príloha č.2 /

                                                     Článok VI.
                           KONTROLA DODRŽIAVANIA A SANKCIE

1. Kontrolu nad dodržiavaním tohto nariadenia vykonávajú:
a) starosta obce,
b) poslanci obecného zastupiteľstva,
c) hlavný kontrolór obce
d) starostom poverený zamestnanec obce.
2. Porušenie ustanovení tohto VZN môže byť považované za priestupok podľa § 48 zákona  SNR č. 372/1990 Zb. o priestupkoch v znení neskorších predpisov. Za zistený priestupok  je oprávnená obec Janíky ukladať a vyberať pokutu 33 € v blokovom konaní. Za správny delikt podľa § 27b zákona č. 369/1990 Zb. o obecnom zriadení v znení neskorších predpisov môže obec Janíky  uložiť pokutu do 6 638 €. Pokuty sú príjmom obce.
3. Pri ukladaní pokút sa prihliada najmä na závažnosť, spôsob, čas trvania a následky protiprávneho konania.

                                              Článok VII.
                         ZÁVEREČNÉ USTANOVENIA

1. Zmeny a doplnky nariadenia schvaľuje Obecné zastupiteľstvo Obce Janíky.
2. Toto všeobecne záväzné nariadenie nadobúda účinnosť dňom .
3. Návrh „Všeobecne záväzného nariadenia č. 1/2023 o pravidlách času predaja v obchode a času prevádzky služieb na území obce Janíky  “ bol vyvesený dňa 12.06.2023
4. Na tomto VZN obce Janíky sa uznieslo Obecné zastupiteľstvo Obce Janíky  dňa  28.06.2023 uznesením číslo     26/2023      


V Janíkoch , 28.06.2023



                                                                                           Lajos Berner
                                                                                           starosta obce




[bookmark: _Hlk137193438]Príloha č. 1


----------------------------------------------------------------------------------------


Obec Janíky 
Janíky č.43 
930 39 



Vec : Oznámenie o čase predaja v obchode a čase prevádzky služieb



Názov a adresa žiadateľa/sídlo firmy: .......................................................................................................................
IČO: ............................................. DIČ: .............................................. Tel. číslo: ....................................................
V zmysle § 4 ods. 3 zákona SNR . 369/1990 Zb. o obecnom zriadení v znení neskorších predpisov, na základe právomoci obce usmerňovať ekonomickú a podnikateľskú činnosť na území obce a v zmysle „Všeobecne záväzného
nariadenia č. 6/2022 o pravidlách času predaja v obchode a času prevádzky služieb na území obce Janíky  “, týmto oznamujem prevádzkovú dobu svojej prevádzkarne:

Prevádzkareň (názov a adresa):
.................................................................................................................................................................................................................................................................
Zodpovedná osoba: ........................................................... 
Tel. číslo prevádzkarne: ............................................
Vlastník nebytového priestoru / pozemku (meno, priezvisko, obchodné meno, adresa):
..................................................................................................................................................................................................................................................................
Druh podnikateľskej činnosti:
.................................................................................................................................

Dátum začatia činnosti prevádzkarne:
.................................................................................................................................


Prevádzková doba:
Pondelok: od .......................... do ..........................
Utorok:     od .......................... do ..........................
Streda:      od .......................... do ..........................
Štvrtok:    od .......................... do ..........................
Piatok:     od .......................... do ..........................
Sobota:    od .......................... do ..........................
Nedeľa:   od .......................... do ..........................


Prílohy: /fotokópie dokladov, originály k nahliadnutiu/
1.Oprávnenie na podnikanie alebo iný doklad dovoľujúci povoľujúci činnosti podľa osobitných predpisov
2.list vlastníctva na priestory prevádzkarne alebo zmluvu o nájme nebytových priestorov užívaných na účely prevádzkarne.



V .................................. dňa ...........................



                                                                      ......................................................
                                                                       Podpis žiadateľa












Príloha č. 2


----------------------------------------------------------------------------------------
Meno /názov / adresa podnikateľského subjektu tel.č. 


Obec Janíky 
Janíky č.43 
930 39 



Vec : Oznámenie o dočasnom uzatvorení prevádzky 
          /Oznamuje sa len v prípade , že prevádzka je uzatvorená viac ako 24 hodín/ 


Názov a adresa prevádzkarne

.......................................................................................................................

.......................................................................................................................

IČO : ..............................................................................................................

Dočasné uzatvorenie od      .......................................................

                                  Do      .......................................................

Dôvod dočasného uzatvorenia:  ....................................................................

........................................................................................................................

........................................................................................................................






V Janíkoch dňa  ..................                                    ............................................  
                                                                                              Podpis 


  










